als_Latn dik_Latn sag_Latn
Babai i Cocktës, Emerik Zelinka, në fillimin e viteve të 50-ta të shekullit të kaluar, e ka sajuar Cocktën në ndërmarrjen e tij Slovenijavino. Ai ka përdorur frutat e kaçës, vitaminën C me shije të thartë por të këndshme, barishte të ndryshme, ujë të pastër burimi dhe sheqer të karamelizuar. Emrin Cockta e ka marrë nga fjala ''cocktail'', që do të thotë përzierja e bimëve, duke sajuar kështu pijen e parë të gazuar të butë në Jugosllavi.
Prezantimi i parë i Cocktës është bërë me 8. mars 1953 në Planicë, me ç´rast vizitorët i ka përcjellë në çdo hap pllakati i vajzës simpatike, duke pirë pijen Cockta. Pllakati ishte vepër e dizajnuesit dhe piktorit Uroš Vagaje.
Cockta është prezantuar për herë të parë në shishe të rrumbullakuara prej çerek litri, me lëng ngjyrë kafe të shkumëzuar dhe ilustronte jetën perëndimore. Shishen, si dhe mbishkrimin në të, e ka bërë dizajnuesi Sergej Pavlin
Në të njëjtin vit janë prodhuar milion litrat e parë të Cockts. Kështu kanë prodhuar 4,5 miliona shishe.
Në vitin 1975 filloi mbushja e Cocktës në shishe prej një litri. Me këtë rast edhe është zhvilluar kampanja, ku ka qenë e theksuar receta unike e Cocktës. Ishte kjo një përzierje e bimëve, pa acid ortofosfori dhe kafeinë. Receta mbetet e njëjtë që nga hyrja e Cocktës në treg, në vitin 1953.
Kampanja rajonale Nevergreen ishte një fabul për Cocktën dhe vampirët. Nëpërmjet audicioneve në tërë rajonin bëhej zgjedhja e talenteve të ri për rolet kryesore në serinë e internetit Nevergreen, e cila ka qenë e incizuar në 10 pjesë dhe e transmetuar përmes internetit.
Viti 2013 u shënua me 60 vjetorin e Cocktës. Jubileu ishte një arsye më tepër për fushatën: »E krijuar ndryshe«.
Nëpër restorante dhe shitore Cockta ka qenë përsëri në dispozicion në shishen origjinale nga viti 1953.
Këtë vit ka qenë i themeluar edhe 3D muzeu virtual i Cocktës në Facebook me grafika legjendare të etiketave, shisheve, reklamave dhe materialeve të tjera nga historia e Cocktës.
Me rastin e 60 vjetorit Cockta paraqitet me një ndryshim të ri përmes prezantimit jubilar të Cocktës 0,33l në "sleeve" ambalazh, në të cilin paraqitet e vizatuar historia e Cocktës përmes karikaturistit dhe ilustruesit Matej de Cecco. Ambalazhit të Cocktës, të sajuar nga zbuluesi i saj doktor Zelinko, i shton edhe disa elemente nga reklamat e para të Cocktës: si për shembull një kabriolet dhe një skiator kërcyes.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn